cyanic-selkie/wikianc huggingface dataset:
Ritlandskrateret
Detaljer
Sedimenter og fossiler fra Ritland har blitt studert av geologer siden 1950-tallet. Dybden av den sirkelformede strukturen er rundt 350 meter, mens diameteren er rundt 2 km. Forskningen har fokusert på å prøve å finne bevis for at krateret er resultatet av et meteorittnedslag. I 2008 ble det annonsert at mikroskopiske bevis var funnet, og at strukturen er et nedslagskrater. Krateret er datert til før midtre kambrium, ettersom fossiler fra midtre kambrium har blitt funnet i sedimenter som har samlet seg i krateret. Beviset for at strukturen er et nedslagskrater stammer fra identifiseringen av såkalte shocked quartz-partikler, som er kvarts-partikler som bare kan dannes under svært høyt trykk (5-10 GPa) som bare finnes ved meteorittnedslag.
Pteropliini
Utbredelse
De aller fleste artene lever i tropene. To av dem når til Sør-Europa.
Ritlandskrateret
Detaljer
Sedimentene i krateret er beskrevet som jordras til bunnen av krateret, etterfulgt av skifersedimenter avsatt under en periode da området var dekt av havet. På toppen av leiresedimentene er det grovere sedimenter. Under dannelsen av den kaledonske fjellkjede ble krateret begravet under en flere kilometer tykk fjellkjede. De overliggende fjellene eroderte siden bort, og krateret ble igjen blottlagt.
Anders Svensson (fotballspiller, født 1939)
Anders Svensson (født 27. mars 1939 i Teckomatorp, død 6. desember 2007 i Bjärred) var en svensk fotballspiller. Svensson, som var midtbanespiller, spilte for Malmö FF i to perioder, samt for PSV Eindhoven og for Örgryte IS.
Svensson har spilt en landskamp for Sverige.
Svenssons opphold i Nederland var ikke et proffeventyr, men han ble lokket med muligheten til utdanning hos Phillips-konsernet. Svensson hadde også sportslig suksess med PSV Eindhoven, og ble nederlandsk mester med laget i 1963. Svensson ble svensk mester med Malmö FF i 1967. Svensson la opp i 1971.
Etter fotballkarrieren hadde Svensson god nytte av utdanningen han tok i Nederland, og han startet flere dataforetak de kommende årene, mest kjent er Computerland. Svensson satt i Malmö FFs styre i perioden 1982 til 2001.
Welsh mountain ponni (seksjon A)
Welsh mountain ponni eller welsh ponni (seksjon A) kommer fra fjellene i Wales og ble brukt til ridning. Nå blir den forsatt brukt til ridning, men også kjøring. De er rolige, men kan være sta. De er ikke høyere enn 122cm og regnes ofte som den vakreste av alle de britiske ponniene. Den er veldig sterk selv om den ikke er så stor. Farger: Alle hele farger.
Khorasan
Khorasan, Khorāsān, Khorassan og Chorasan kan vise til:
Tjøme skateklubb
Tjøme Skateklubb ble stiftet 6. mai 2010, og holder til på Tjøme i Vestfold. Klubbens aktiviteter er konsentrert rundt Tjøme skatepark. Anlegget er organisert slik at tomten tilhører Færder kommune, mens elementene som er plassert der, eies av klubben.
Klubben arrangerer blant annet skateskoler, en gang i året holdes en stor skategalla, Tjøme skategalla, og man har også hatt vertskapet for NM i Vert (2012).
Roy Keane
Roy Maurice Keane (født 10. august 1971) er en irsk fotballtrener og tidligere fotballspiller.
Som spiller er han mest kjent for sin tid hos Nottingham Forest og Manchester United. Keane var kjent som en temperamentsfull og tøff spiller, men også som en inspirerende leder; en ledertype som ble Manchester Uniteds mestvinnende kaptein noensinne.
Fra nedrykk til gull
Keane begynte sin karriere i engelsk fotball for Nottingham Forest i 1990, etter å ha ankommet klubben fra den irske klubben Cobh Ramblers for en mindre sum.
Den hardttaklende midtbanespilleren ble raskt en publikumsfavoritt i Nottingham, men han klarte ikke å forhindre at den gamle storklubben rykket ned fra FA Premier League i 1993. Samme sommer ble han kjøpt av de første vinnerne av Premier League, Manchester United, for 3,75 millioner pund som var ny overgangsrekord i England på det tidspunktet.
Roy Keane ankom idet Manchester United innledet en stor periode for klubben, og i hans første sesong var han allerede blitt en viktig brikke i laget som vant ligaen i 1994. Han var med på å vinne totalt sju ligamesterskap, fire FA-cupseiere og var kaptein på laget som gikk til topps i Mesterligaen i 1999. Keane var en av lagets viktigste spillere på 1990-tallet, selv om spillere som Eric Cantona og David Beckham fikk de største avisoverskriftene.
Spesielt var hans lederegenskaper så tydelige at han ble lagkaptein i 1997. Hans evne til å inspirere medspillerne til maksimal innsats var på sitt beste i 1999 da Manchester United i Mesterligaens returkamp i semifinalen møtte Juventus på bortebane. United hadde så vidt klart uavgjort 1–1 på hjemmebane, og lå under 0–2 tidlig i returoppgjøret. Men etter et mål fra Keane selv, og med hans inspirerende og kontante spill på midtbanen den kvelden, snudde United kampen og vant 3–2 og gikk til finalen der de slo Bayern München.
Håland-saken
Da han i 2001 i en ligakamp mot Manchester City utførte noe han selv karakteriserte som «en passende hevn» ved å takle nordmannen Alf Inge Håland unødvendig hardt, ble Keane suspendert i tre kamper og bøtelagt. Hevnaksjonen ble satt i verk fordi Håland i 1998, da som spiller for Leeds United, hadde skadet Keane og etterpå påsto at Keane bare sutret. Keane fikk ytterligere bøter etter at han i sin bok innrømmet å ha planlagt å skade Håland.
Hjemsendt fra VM
En krangel med Irlands landslagssjef Mick McCarthy gjorde at han ble hjemsendt fra VM i 2002. Ifølge Niall Quinn holdt Keane en 10 minutters tirade av utskjellinger mot McCarthy. Offentlig støttet spillerne landslagssjefen, men privat var det mange som var enige med Keane. Han måtte reise hjem uten å ha spilt en eneste kamp.
Sunderland
Keane ble ansatt som manager i Sunderland i 2006, og fikk en strålende start på managerkarrieren. Han førte Sunderland til opprykk til Premier League i sin første sesong, men selv om han fikk skryt for måten han håndterte laget på, og for hva han oppnådde med små midler og en liten og tynn stall, annonserte han i desember 2008 at han gikk av med øyeblikkelig virkning etter lang tid med dårlige resultater.
Ipswich
Den 24. april 2009 ble det kjent at Keane hadde signert som manager for Ipswich, med mål å føre klubben tilbake til Premier League.
Meritter
Som spiller
Han fikk 66 landskamper for, og scoret 9 landslagsmål. Han representerte sitt land i fotball-VM i 1994. Han var med i troppen til Irland i VM i 2002, men spilte altså ingen kamper.
Ecuador under Panamerikanske leker 1955
Ecuador under Panamerikanske leker 1955. Ecuador deltok i de andre Panamerikanske leker som ble arrangert i Mexico by mellom 12. og 26. mars 1955. De vant ikke noen medaljer.
Saldus fylke
Saldus fylke var en forvaltningsenhet sørvest i Latvia, med grense mot Litauen. Det ble avskaffet i 2009. Administrativt sentrum var Saldus.
Fred Bruney
Frederick Karl Bruney (født 30. desember 1931 i Martins Ferry i Ohio, død 22. januar 2016 i Sandy Springs i Georgia) var en defensive back i amerikansk fotball.
College
Bruney spilte halfback på både angrepet og forsvaret for Ohio State University Buckeyes fra 1950 til 1952. Han scoret seks touchdowns for Buckeyes i 1952-sesongen, men var best kjent for sitt forsvarsspill. Han hadde 17 interceptions i løpet av sin karriere, som fremdeles er nest flest på universitetet. Bruney ble utvalgt til All-Big Ten førstelag i 1952.
Profesjonell karriere
Bruney ble draftet i tredje runde av NFL Draft i 1953 av Cleveland Browns. Den 22. september 1953 ble han byttet til San Francisco 49ers da laget måtte kutte ned i spillerstallen for å nå grensen. Han ende opp med å spillte for San Francisco 49ers, Pittsburgh Steelers og Los Angeles Rams i løpet av sin tid i National Football League. I 1960 signerte han kontrakt med Boston Patriots i den nye American Football League. Han spilte med dem i tre sesonger og ble utvalgt til AFL All-Star en gang.
Trenerkarriere
Bruney ble utnevnt til midlertidig hovedtrener for Philadelphia Eagles i den siste kampen av -sesongen etter at tidligere hovedtrener Marion Campbell fikk sparken med en kamp igjen av sesongen. Kampen endte med en 37–35 seier over Minnesota Vikings. Eagles’ 37 poeng i uke 16 var det meste laget hadde scoret i en kamp på over fire år. Bruney ble erstattet av Buddy Ryan for 1986-sesongen. Bruney var en assistenttrener gjennom sin lange karriere i NFL og jobbet for Eagles, Falcons, Buccaneers, Giants og Colts. Han pensjonerte seg fra NFL etter 1997-sesongen. Bruney døde i Sandy Springs i Georgia den 22. januar 2016.
Bjørn Farmann
Bjørn Farmann (død 927) var ifølge Snorres kongesagaer en småkonge i Tønsberg i Vestfold og sønn av Harald Hårfagre. I sagaen om Harald Hårfagre i Heimskringla forteller Snorre Sturlason at kong Bjørn hadde kjøpskip i fart til andre land. Bjørn skal ha vært både en klok og omtykt mann, og var en god høvding. Bjørn Farmann skal ha blitt drept av Eirik Blodøks på Sem kongsgård og gravlagt i Farmannshaugen der. Ved utgravninger i 1917 og 1918 viste det seg imidlertid at haugen ikke inneholdt noen grav, men antakelig var en rituell haug fra jernalderen. Han hadde sønnen Gudrød, som ble far til Harald Grenske, som siden ble far til Olav den hellige. Bjørn er også nevnt i Øyvind Skaldespillers kvad Hákonarmál.
Forfatteren av Fagerskinna omtaler Bjørn som «Bjørn Farmann, som noen kalte Buna». Kanskje kan to Bjørn'er ha blitt forvekslet, for Bjørn Buna var ifølge blant andre Laksdøla saga en herse i Romsdalen. Are Frode omtaler Bjørn Farmann (også omtalt som Bjørn Buna) som herse i Sogn. Bjørn var igjen sønn til Vedrar-Grims, som også var herse i Sogn. Denne ætteopplysningene er satt opp av Are Frode kring år 1120 – omkring hundre år før Snorre. Det er derfor større grunn til å vektlegge denne opplysningen enn Snorres mye senere beretning.
Oppkalt etter Bjørn Farmann
Flere gater og virksomheter er oppkalt etter Bjørn Farmann, deriblant Bjørn Farmannsgate på Skillebekk i Oslo. Bjørn Farmann har ellers gitt navn til blant annet Farmannsveien i Tønsberg og Vestfolds største kjøpesenter, Farmandstredet i samme by, og Farmannstorget like ved, der Bjørn Farmann-monumentet av Aase Texmon Rygh ble reist 1971.
Tønsberg Handelsgymnas, som holdt til i de gamle skolebygningene til Tønsberg Gymnas i «den gamle middelskolen», ble på 1980-tallet kalt Bjørn Farmann videregående skole. Bjørn Farmann ble fra 1998 slått sammen med Greveskogen videregående skole. Bjørn Farmann-bygget ble revet 2007.
Slovakia under VM i alpint 2019
Slovakia deltok under VM i alpint 2019 fra 5. til 17. februar 2019 i Åre i Sverige.
Dino Staffa
Han ble kreert til kardinal i 1967, med Santa Maria sopra Minerva som tittelkirke.
Episkopalgenealogi
Hans episkopalgenealogi er:
Overflatemontering
Overflatemontering (engelsk: Surface-mount technology (SMT)) innen produksjon av elektronikk, innebærer at komponentene plasseres på et kretskorts overflate, i stedet for at de plasseres i hull på kretskort.
Denne teknologien ble utviklet på 1960-tallet, og ble benyttet i stor utstrekning på 1980-tallet.
Tidligere teknologi
Den dominerende metoden for å produsere elektronikk fra 60-tallet og fram til 1990, var «hullmontering» (engelsk: thru hole mount). Hullmontering innebærer at de elektriske komponentene har bein som plasseres i hull på kretskort. Etter montering fylles hullet med smeltet lodde-tinn.
Venezuela under Sommer-OL 2020
Venezuela deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Nerevs
Nerevs (gresk: Νηρεύς; «den våte») er i henhold til gresk mytologi en havgud og gud for havets rike fiskefangster, betraktet som «den gamle mannen i havet». Han tilhørte de tidlige, opphavelige guddommene som sønn av Pontos (havet) og Gaia (jorden). Han bodde i dypet av Egeerhavet sammen med sin make Doris og sine døtre, femti nereider. Han var også far til Nerites, tilsynelatende eneste mannlige avkom. I Homers Iliaden er «den gamle mannen i havet» nevnt som far til nereidene, skjønt Nerevs' navn er ikke direkte nevnt.
Opphavelig
Som mange andre havguder var Nerevs en mester til skifte form og framtoning, og med profetiske kunnskap, og kunne således gi støtte til greske helter som blant annet Herakles som greide å ta ham til fange selv mens han endret framtoning. Nerevs og Protevs («den første») synes å ha vært to manifestasjoner av havets gud inntil de begge ble fortrengt av Poseidon da Zevs og de andre olympiske gudene styrtet Kronos.
Den tidligste kjente poet som har knyttet Nerevs til Herakles' tolv storverk var Pherekydes fra Leros, i henhold til skolia på Apollonios Rhodios.
I løpet av 400-tallet f.Kr. ble Nerevs gradvis erstattet av Triton, som ikke nevnes av Homer, i bildene av vasemalerne (uavhengig av tekstlige kilder) av kampen mellom Herakles og havguden da han måtte bli holdt fanget for å få tak på hans kunnskap.
I en sen opptreden, i henhold til en fragmentert papyrus, skal Aleksander den store ha stoppet opp ved kysten av Syria før det avgjørende slaget ved Issos i 333 f.Kr., og søkte tilflukt i bønn, «kalte på Thetis, Nerevs og nereider, havet nymfer, og påkalte Poseidon havguden og for ham beordret han en stridsvogn med fire hester å bli kastet i bølgene.»
Framtoning
Nerevs var kjent for sin sannferdighet og dyd:
Attiske vasemalere viste den draperte torsoen til Nerevs med en lang, slynget, skjellet fiskehale. Den skjeggete Nerevs bar vanligvis en autoritetstav. Han var også vist i scener som avbildet flukten til nereider mens Nerevs kjempet med deres søster Thetis.
Avkom
I tillegg til de femte nereider, havnymfene, hadde Nerevs også annet avkom.
I Claudius Aelianus' De Natura Animalium (Om dyrs natur), skrevet tidlig på 200-tallet e.Kr., ble Nerevs framstilt som far til en akvatisk make til Afrodite ved navn Nerites som hadde blitt omformet til «et fiskeskalldyr med spiralskjell, liten i størrelse, men av fortrinnlig skjønnhet.»
En av nereidene var Thetis som ble mor til den store greske helten Akilles. En annen var Amfitrite som ble gift med Poseidon.
Moderne anvendelse
Den største undervannsgrotte som er funnet i Middelhavet ligger nordvest for Sardinia. Den ble navngitt av de italienske oppdagerne som Nereogrotten til ære for den mytologiske figuren.
En fjernstyrte undervannsfarkost, som i 2009 ble sendt ned i Challengerdypet i Marianergropen, er oppkalt etter havguden, Nereus.
Han opptrer også som figur hos en del fantasyforfattere som Rick Riordan og Michael Scott, og opptrer som mindre figur i TV-serien Stargate SG-1.
Innenfor informatikk og datavitenskap er Nereus også navnet på et formelt språk designet til definere abstrakte datatyper.
Plan d’Amont-demningen
Plan d'Amont-demningen er en demning med vannkraftverk i Frankrike, anlagt i nordlige tilsig av elva L'Arc, ei sideelv til Rhône. Anlegget ligger i departementet Savoie. Eier er Electricité de France.
Mohammed Abbas
Han representerte Irak under Sommer-OL 2004 i Athen, der han ble utslått i forsøksheatet på 100 meter fri.
Sherry Hormann
Sherry Hormann (født 20. april 1960 in Kingston i New York; også skrevet Sherry Horman) er en tysk manusforfatter og film- og fjernsynsregissør.
Hun flyttet med familien til Tyskland i 1966. Fra 1979 til 1983 studerte hun ved Hochschule für Fernsehen und Film München. Etterpå arbeidet hun som script og regiassistent ved spillefilmproduksjoner. Fra 1986 har hun arbeidet som regissør og manusforfatter. Hun underviser også ved den internasjonale filmskolen i Köln.
Hun har fått en rekke priser.
Hjuldamperen «Ægir»
Hjuldamperen Ægir var det første danske krigsskip som var og holdent bygget av jern. Det var drevet av damp og skovlhjul. En tid var det også kongeskip. Det var i virksomhet i tiden fra 1841 og til 1871.
Historie
Skipet ble bygget av det engelske verkstedet Fairbairn & Co. i London og anskaffet i 1841. Det ankom København fra England, ført av kaptein Hans Carl Bodenhoff, den 12. oktober 1841. I tiden 1842 til 1856 ble det benyttet av den danske kongefamilie for kortere reiser. I 1857 ble det på etteråret utlånt til posttjeneste. I 1860 drev det oppmåling av danske farvann. To år etter gikk den ut av posttjenesten, men den 10. juni 1864 ble det innkalt til krigstjeneste og utrustet, men krigstjenesten ble avviklet 8. oktober samme år. I 1865 og fram til 1871 ble det igjen benyttet for oppmåling. Den 5. desember 1871 ble det avskrevet fra den danske flåten og året etter solgt til opphogging.
Skipet var 42,92 meter langt, 5,64 meter bredt, og 1,69 meter dypt. Dens maskin var 80 Hk, noe som ga en fart på 10 knop. Opprinnelig hadde skipet et artilleri på 2 stykker 24-punds kanoner og 1 haubits på 4 pund, men senere skiftet ut til 2 stykker kanoner på 18 pund og 1 falkonett på 1 pund.
Nikolaus Resch
Nikolaus Resch (født 30. august 1984) er en østerriksk seiler som spesialiserer seg i 49er. Under Sommer-OL 2012 i London representerte han landet sitt, der han ble nummer 4.
Politekhnitsjeskaja (St. Petersburgs metro)
Politekhnitsjeskaja (russisk: ) er en undergrunnsstasjon på Kirovsko-Vyborgskaja-linjen i St. Petersburgs metro. Stasjonen åpnet 31. desember 1975.
Veggene var opprinnelig kledd med travertin, mens gulvet er grå granitt. Stasjonen ble pusset opp i 2009, og den mistet da noe av sin opprinnelige utforming. Blant annet ble travertin-steinen erstattet med granitt.
VfL Osnabrück
VfL Osnabrück er et tysk idrettslag fra byen Osnabrück som tilbyr basketball, tennis, fotball, gymnastikk, svømming og bordtennis.
Heinrich Adam
Heinrich Adam (født 1787 i Nördlingen, død 15. februar 1862 i München) var en tysk kunstmaler.
Tor Ingebrigtsen
Tor Ingebrigtsen (født 16. november 1963 i Tromsø) er en norsk lege og professor II i nevrokirurgi. Han var administrerende direktør ved Universitetssykehuset Nord-Norge (UNN) i Tromsø fra 2007 til 2018.
Heinrich Adam
Til tross for at han er bror av Albrecht Adam, er ikke hans arbeider spesielt godt kjent. Han konsentrerte seg for det meste landskapsmalerier. Han laget også noen skisser og litografier.
Tor Ingebrigtsen
Han er utdannet lege ved Universitetet i Tromsø og ble dr.med. i 1998 på et emne om håndtering av lettere hodeskader. Han har vært avdelingsoverlege og avdelingsleder ved nevrokirurgisk avdeling ved samme sykehus. Han har tidligere også arbeidet ved Rikshospitalet, Narvik sykehus og i Narvik kommune.
Level & Tyson
Level & Tyson er et norsk alternativ rock/slacker pop-band fra Oslo. Bandet består av Richard Noir Lorentz Johansen, Sofie Søndervik Sæther, Namra Saleem, Joakim Kristiansen og Mattis Møksvold Lauritzen.
Opphavet og Even Faster Still
Richard Noir startet bandet mens han spilte trommer i det norske bandet Superfamily, og begynte å skrive låter til første albumet Even Faster Still mens han bodde sammen med Sofie Søndervik Sæther i Paris. Albumet ble delvis innspilt i leiligheten i Paris og delvis i Propeller Studio i Oslo, sammen med produsent Thomas Tofte.
«Mr. Teenager» og turnering
I 2014 gav Level & Tyson ut singelen «Mr. Teenager» sammen med den japanske støymusikeren Sakamoto Hiromichi. Samarbeidet var et initiativ fra Noir og Sæther etter å ha sett filmen We don’t care about music anyway, en dokumentar om japansk støymusikk.
Level & Tyson spilte første gang i USA på festivalen Culture Collide i oktober 2014. The Huffington Post skrev at San Francisco-konserten var «forfriskende unik», mens Buzzbands LA sa Los Angeles-konserten «kanskje gjorde rockemusikk så intimt som det kan bli».
«Tied Up» og Gruesome Twosome
7. mai 2015 slapp bandet «Tied Up», første singel fra det kommende albumet Gruesome Twosome. Albumet var planlagt å gis ut høsten 2015, sammen med en USA-turné.
Costa Rica under Panamerikanske leker 1955
Costa Rica under Panamerikanske leker 1955. Costa Rica deltok i de andre Panamerikanske leker som ble arrangert i Mexico by mellom 12. og 26. mars 1955. De vant ikke noen medaljer.
Slovenia under VM i alpint 2019
Slovenia deltok under VM i alpint 2019 fra 5. til 17. februar 2019 i Åre i Sverige.
Vjatsjeslav Bykov
Vjatsjeslav (Slava) Arkadjevitsj Bykov (russisk: Вячеслав Аркадьевич Быков, født 24. juli 1960 i Tsjeljabinsk) er en tidligere sovjetisk/russisk ishockeyspiller. Han var aktiv mellom 1979 og 2000. Han har totalt 4 VM- og 2 OL-gull i karrieren sin.
Plan d’Aval-demningen
Plan d'Aval-demningen er en demning med vannkraftverk i Frankrike, anlagt i nordlige tilsig av elva L'Arc, ei sideelv til Rhône. Anlegget ligger i departementet Savoie. Eier er Electricité de France.
Branko Brnović
Branko Brnović (kyrillisk: Бранко Брновић; født 8. august 1967) er fotballmanager og tidligere profesjonell fotballspiller fra Montenegro.
Klubb
Etter å ha starta sin profesjonelle karriere i lokalklubben Budućnost, signerte Brnović kontrakt med Partizan i 1991, som var en av de største klubbene i Yugoslavia.
Brnović kom tilbake i 2006 for å spille en sesong i Montenegrinsk klubb Kom.
Internasjonal karriere
Brnović spilte 27 landskamper for Yugoslavia, den første kampen mot Hellas i Novi Sad. Han spilte også i kvalifikasjoner for UEFA Euro i 1991 da Yugoslavia kom hele veien til Sverige men ble suspendert på bakgrunn av sanskjoner i krigstiden. Senere ble Brnović tatt ut for å spille 1998 FIFA Verdenscup i Frankrike. Han spilte tre kamper. Han var også medlem av Yogoslavisk ungdomsteam som vant FIFA Verdens ungdomsmesterskap i 1987.
I mars 2007 var Brnović signert som assisterende manager for Montenegro. I september 2011 ble han utnevnt som hovedtrener etter at Zlatko Kranjčar fikk sparken. Laget kom seg til Euro 2012 playoffs men tapte 0-3 mot Tjekkia. Den 17. desember i 2015 kom nyheten om at kontrakten til Brnović gikk ut samme året og det var ikke planlagt å forlenge den.
Romain Barnier
Romain Barnier (født 10. mai 1976) er en fransk svømmer.
Han representerte Frankrike under Sommer-OL 2004 i Athen, der han ble utslått i semifinalen på 100 meter fri.
Mary Haas
Haas tok high school i Richmond, Indiana, og begynte så sine studier ved Earlham College. Ved University of Chicago tok hun en mastergrad i sammenlignende språk. I 1933, fikk hun publisert sin første artikkel: A Visit to the Other World, a Nitinat Text som hun skrev sammen med Morris Swadesh (som hun senere var gift med).
I 1935, fullførte hun doktorgraden sin i lingvistikk, ved Yale University. Doktorgraden hennes hadde tittelen A Grammar of the Tunica Language og omhandlet tunica, et språk som tidligere ble snakket i Louisiana. For doktorgraden sin, arbeidet hun sammen med Sesostrie Youchigant, den siste som kunne tunica-språket flytende.
Rett før Andre verdenskrig, begynte hun å studere thai, og å lage materialer som skulle brukes til å undervise militære styrker i thai-språket. Hennes Thai-English Student's Dictionary fra 1963 (andre utgave 1964), brukes fremdeles av folk som lærer thai.
Roxburghshire
Roxburghshire er et tradisjonelt grevskap i Skottland. Det grenser mot Dumfriesshire, Selkirkshire og Berwickshire, samt de engelske tradisjonelle grevskapene Northumberland og Cumberland.
Administrasjonsbyen, som grevskapet har navn etter, var Roxburgh.
Området administreres nå som en del av regionen Scottish Borders.
José Salazar López
José Salazar López  (født 12. januar 1910 i Ameca i Mexico, død 9. juli 1991 i Guadalajara) var en av den katolske kirkes kardinaler.
Han ble kreert til kardinal av pave Paul VI i 1973.
Mogán
Mogán er en kommune sørvest på øya Gran Canaria i Kanariøyene med et areal på 172 km². Befolkningen er på rundt 20 000 innbyggere. Fiskerlandsbyene Puerto de Mogán og Arguineguin samt turistbyen Puerto Rico ligger i kommunen Mogán. De viktigste næringsveiene er turisme, fiske og landbruk.
José Salazar López
Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Sør-Sudan under Sommer-OL 2020
Sør-Sudan deltok under Sommer-OL 2020 i Tokyo i Japan i perioden 23. juli til 8. august 2021. OL ble utsatt i ett år fra 24. juli 2020 på grunn av koronaviruspandemien.
Mogán
Området har en gjennomsnittstemperatur på 25 ℃. Særlig har revmatikere og astmatikere funnet Mogán-området som et gunstig sted å være.
José Salazar López
Episkopalgenealogi
Hans episkopalgenealogi er:
David Elazar
David «Dado» Elazar (født 27. august 1925 i Sarajevo i Kongeriket av serbere, kroater og slovenere, død 15. april 1976 i Tel Aviv-Jaffa i Israel) var den niende generalstabssjef i det israelske forsvar. Han satt i den stillingen fra 1972 til 1974, og ble tvunget til gå av i kjølvannet av Yom Kippur-krigen.
Bakgrunn
Elazar ble født i Sarajevo og var av sefardisk avstamning. Ham immigrerte til Palestina i 1940 som led i Youth Aliyah-programmet, og bosatte seg i kibbutzen Ein Shemer.
Militær karriere
Han ble snart med i Palmach, og kjempet i mange viktige slag under Israels uavhengighetskrig i 1948, som i slaget ved San Simon-klosteret i Jerusalem. Som soldat steg han i gradene under krigen og endte som sjef for HaPortzim-bataljonen i Harelbrigaden.
Elazar ble i hæren etter krigen og gikk over til panserkorpset etter Sinaifelttoget i 1956. Han var nestkommanderende for korpset under Haim Bar-Lev inntil han selv overtok kommandoen over korpset i 1961. Han forble på denne post til 1964, da han ble utnevnt til sjef for Israels Nordkommando, Han bekledte denne post under Seksdagerskrigen og hadde den overordnede ledelse av erobringen av de strategisk viktige Golanhøydene fra Syria på bare to dager. Dette førte til en rask våpenhvile med Syria og avslutning av krigen.
Etter krigen fortsatte han som Nordkommanoens sjef til 1969, deretter fungerte Elazar som øverste operasjonsoffiser i generalstaben. Den 1. januar 1972 ble han utnevnt til stabssjef.
Sjef for generalstaben
De første måneder av hans tjenestetid gikk med at bekjempe terrorisme. Den 30. mai 1972 angrep den japanske røde armé Lod lufthavn og drepte 25 sivile og såret 71. Den 5. september samme år angrep en annen gruppe israelske sportsfolk ved de olympiske leker i München. Angrepet fikk navnet Münchenmassakren. Som svar på disse angrep gav Elazar ordre til de hittil kraftigste bombardementer av palestinske baser i Syria og Libanon. Tre syriske jetfly ble skutt ned og snesvis av fedayeen ble drept under et massivt artilleribombardement. I Operasjon Ungdommens Vår, som fant sted i Libanon natten mellom 9. og 10. april 1973 ble ytterligere snesvis av palestinere, blant dem atskillige palestinske ledere, snikmyrdet i Beirut av den israelske hær.
En av de beslutninger som David Elazar traff i sin embedstid var ordren om å nedskyte et libysk passasjerfly som var trengt inn i israelskkonttrollert luftrom og som ble mistenkt for å ha terrorister ombord ettersom det ikke reagerte på radioanrop. Flyet ble skutt ned av det israelske luftvåpen over Sinaihalvøya etter ordre fra Elazar personlig og over 100 sivile mistet livet. Først senere ble det oppdaget at det var et libysk passasjerfly som hadde begått en navigasjonsfeil.
Den 27. mai 1973 meddelte det israelske forsvar at landet var i unntakstilstand og reserver ble mobilisert som svar på egyptiske troppebevegelser. Unntakstilstanden ble opphevet da det stod klart at det kun var tale om en øvelse. Denne hendelse hadde stor innflytelse på generalstaben, da den fikk den til å tro at de egyptiske styrker ikke var i gang med å forberede krig. Eyter krigen kom det til å stå klart at disse hyppige manøvrer hadde hatt til hensikt å sløve israelernes oppmerksomhet så de ikke innså egypternes sanne hensikter da angrepet faktisk begynte.
Den 13. september nedskjøt Israel 13 syriske jagerfly som hadde forsøkt å nedskyte et israelsk fly.
Hendelser som førte frem mot krigen
I 1957 ble Israel tvunget av amerikansk press til å trekke seg tilbake fra områder på Sinai som landet hadde holdt besatt etter å ha angrepet Egypt det foregående år. Stengningen av Tiranstredet for israelske skip, som Nasser gjennomførte i 1967 var en av hovedårsakene til Seksdagerskrigen, da Israel igjen besatte Sinai. Til tross for resolusjoner i FN om å trekke seg tilbake, avviste Israel å gjøre noe slikt med mindre Egypt var klar til å slutte fred.
Den 1. oktober 1973 ble hærene i Egypt og Syria satt i alarmberedskap. På grunn av en feilaktig etterretningsvurdering og dårlige beslutninger i det israelske militære var den israelske reaksjon beskjeden. Bare noen få reserveenheter ble innkalt, og det ble besluttet at krig var usannsynlig. I de tidlige timer den 6. oktober (på Yom Kippur, den helligste av de jødiske helligdager) ble David Elazar endelig overbevist om at krig faktisk ville bryte ut samme dag, selv om sjefen for militærets etterretningstjeneste generalmajor Eli Zeira og forsvarsminister Moshe Dayan fortsatt mente at dette var særdeles usannsynlig. Dayans holdning hadde to vesentlige konsekvenser:
Krigen
Klokken 14 på Yom Kippur innledet den egyptiske og den syriske hær et koordinert angrep på Israel. På mange måter kom dette som en overraskelse for det israelske forsvar og dets overkommando.
Etter en rekke voldsomme slag som skulle stoppe de invaderende hærer, en feilslått motoffensiv i Sinai og store tap for Israels hær og luftvåpen ble angrepet til slutt stanset. Den 11. oktober ble kampene i nord presset tilbake over den syriske grense og den 16. oktober krysset israelske styrker Suezkanalen under ledelse av general Ariel Sharon.
I de første dager av krigen var Elazar en av de meget få israelske militæsjefer som holdt hodet ksldt, og som oppretholdt et optimistisk syn på hvordan ting utviklet srg. Det var i særlig kontrast til den politiske ledelse, først og fremst Moshe Dayan, som talte om «ødeleggelsen av det tredje jødiske fellesskap». På samme tid understreket krigen de skarpe personlige motsetninger mellom de øverste militærledere, især langs sørfronten. På et visst punkt under kampene ble Elazar tvunget til å utskifte sjefen for sørkommandoen, generalmajor Shmuel Gonen (kalt «Gorodish») med den tidligere generalstabssjef Haim Bar-Lev. Han sikret seg også hjelp fra generalene Rehavam Zeevi og Aharon Yariv som begge nylig hadde gått i pensjon, og nå ble hans særlige rådgivere. Ved krigens slutt var israelerne trengt dypt inn på syrisk område. Hermonfjellet, som syrerne hadde erobret i begynnelsen av krigen, var tilbake under israelsk kontroll. På sørfronten var den 3. egyptiske armé omringet på Sinai og israelske tropper hadde besatt den sørlige sektor av vestbredden av Suezkanalen og kjempet med Ariel Sharons ukonvensjonelle taktikk. Allikevel, trass i disse militære seirer, betalte Israel en høy pris i kampene mot egypterne i form av høye tap.
Etterspillet
De store tapene og det faktum at Israel ble tatt på sengen, både hva angår etterretninger og operasjonelt, førte til en bølge av offentlige protestert.
Den 21. november, kort etter krigsslutt, ble Agranatkommisjonen nedsatt for å undersøke hvorfor det israelske forsvar var så dårlig forberedt på krigen. Kommisjonen arbeidet i adskillige måneder. Den holdt 140 møter og lyttey på snesvis av vitner innen den utsendte en foreløpig rapport den 1. april 1974, der den opfordret til at Elazar skulle fjernes som stabssjef. Rapporten fastslo at «Elazar har personlig ansvar for vurderingen av situasjonen og forsvarets beredskap» og anbefalte at han og sjefen for den militære etterretningstjeneste skulle fjernes fra sine poster.
David Elazar avleverte straks sin avskjedssøknad til regjeringen og hevdet at han var blitt dårlig behandlet, idet rapporten ikke anbefalte sanksjoner overfor landets politiske ledelse. Han klaget også over at hans handlinger under krigen aldri ble tatt i betraktning. I sin avskjedssøknad skrev han: ''«Det er ikke stabssjfens oppgave å kontrollere alle taktiske detaljer. Jeg bevitner at som sjef for Nordkommandoen i 1967 innleverte jeg en generalplan til stabssjefen og mottok ingen detaljerte planer.» Han skrev også: «Jeg kan ikke begripe hvorfor kommisjonen mente at jeg burde ha konkludert at reserver skulle innkalles den 5. oktober mens forsvarsministeren ikke kunne ha nådd den samme konklusjon, på tross av at vi hadde nøyaktig de samme informasjoner og det ikke var noen i generalstaben som mente eller foreslo at det skulle innkalles reserver.»''
Tmesorrhina pectoralis
Tmesorrhina pectoralis er en bille som hører til gruppen gullbasser (Cetoniinae) i gruppen skarabider (Scarabaeoidea).
David Elazar
Død
Den 15. april 1976 døde David Elazar av hjerteslag i Tel Aviv-Jaffa mens han svømte. Mange mente at han døde at et knust hjerte etter at Agranatkommisjonen hadde lagt skylden for den militære fiaskoen på ham. Han ligger begravet på Herzlfjellet i Jerusalem.
Vang prestegård (Hedmark)
Vang prestegård ligger vis-à-vis Vang kirke på sørsiden av riksvei 25 på Ridabu, men er litt skjult av nyere bebyggelse. Den inngår i dag i området til Toneheim folkehøgskole.
David Elazar
Eftermæle
David Elazar, med kjælenavnet «Dado», er fortsatt en kontroversiell person i Israel. Agranatkommisjonens konklusjon om at han var personlig ansvarlig for det manglende beredskap ble ikke fullt ut akseptert av offentligheten.
Vang prestegård (Hedmark)
Både kirken og prestegården har aner tilbake til middelalderen, og bygda Vang har navn etter gården. Den var i sin tid den største gården i Vang, og en rekke gårder og husmannsplasser er i årenes løp fradelt og solgt.
Tmesorrhina pectoralis
Levevis
Arten lever i regnskog.
David Elazar
Eftermæle
Mange hevdet at regjeringen og særlig statsminister Golda Meir og forsvarsminister Moshe Dayan også burde trekkes til ansvar, og i det store og hele var den israelske offentlighet enig i denne holdning. Resultatet var et kraftig offentlig press som endte med at Meir og Dayan trakk seg tilbake, selv om de ikke offisielt var implisert ifølge Agranatkommisjonens rapport. Mange peker også på det faktum at Elazar kunne holde hodet kaldt under krigens første dagene som en av de avgjørende faktorer som førte til at Israel endte med å snu krigslykken.
Vang prestegård (Hedmark)
Bygninger
Hovedbygningens alder er ikke kjent med sikkerhet, men det antas at den er fra rundt 1780. Bygningen hadde opprinnelig to innganger med bislag fra gårdsplassen. Det ene bislaget er imidlertid fjernet, slik at resultatet er noe asymmetrisk. På hagesiden er det verandautbygg midt på langsiden.
Tmesorrhina pectoralis
Utbredelse
Arten er utbredt i Kenya.
Vang prestegård (Hedmark)
Bygninger
Nordøst for hovedbygningen står et stabbur med årstallet 1732 på vindfløyen. Dette har vært omtalt som «Abraham Pihls stabbur», men er nødvendigvis eldre dersom årstallet angir bygningens alder. Stabburet er i likhet med hovedbygningen fredet.
De andre prestegårdsbygningene er borte. Borgstuen fra 1732 (med en klokke laget av Pihl) ble flyttet til Hedmarksmuseet på Domkirkeodden allerede i 1910. Det som var igjen ellers, ble revet da stedet ble gjort om til folkehøyskole.
Kulturelt sentrum i bygda
Prestegården var kulturelt sentrum i bygda i århundrer. Blant de mest kjente prestene som holdt til her, kan nevnes Abraham Pihl, som var en slags vitenskapelig altmuligmann og stod for byggingen av dagens Vang kirke, og Paul Winsnes, som tidlig i sin prestekarriere var kapellan under Pihl. Winsnes’ kone Hanna Winsnes er for mange den som personifiserer livet på prestegården, og den berømte kokebokforfatteren er minnet med en relieffstein på gårdsplassen foran hovedbygningen. Denne ble reist på initiativ av Henriette Schønberg Erken i 1939.
Folkehøyskole
Toneheim folkehøgskole hadde en lang og komplisert tilblivelseshistorie. I 1963 fikk man nyss om at Vang prestegård ville være ledig, og i en prosess som gikk over en årrekke, ble området gjort om til folkehøyskole med oppføring av flere nye bygninger tegnet av arkitektene Ingrid og Trond Høye. Utbyggingen skjedde i to byggetrinn med ferdigstilling i 1972 og 1989. Flere gamle uthusbygninger ble revet i den forbindelse, men hovedbygningen og stabburet er altså beholdt.
Fylkesvei 6416
Fylkesvei 6416 (Fv6416) går mellom Tårndalen og Grøtan i Ørland.
Før Trøndelag fylke ble opprettet 1. januar 2018 hadde veien betegnelsen fylkesvei 251 (Sør-Trøndelag).
Vanadium
Vanadium er et grunnstoff med kjemisk symbol V og atomnummer 23. Atommassen (u) er 50,9.
Historie
Vanadium ble opprinnelig oppdaget i 1801 i Mexico by av den spanskfødte mineralogen Andrés Manuel del Río. Han undersøkte «brunt bly» (nå kjent som vanadinitt), et mineral som var funnet ved gruvebyen Zimapán i Mexico. Under eksperimentene minnet fargene ham om krom, og han ga det derfor navnet panchromium, men endret det senere til erythronium (av gresk for rød), siden de fleste saltene ble rødfarget under oppvarming. Den franske kjemikeren Hippolyte Victor Collet-Descotils erklærte feilaktig at del Rios nye grunnstoff i virkeligheten var urent krom. Disse påstandene ble støttet av del Rios venn Baron Alexander von Humboldt, og del Rio aksepterte at han måtte ha tatt feil.
I 1831 ble vanadium gjenoppdaget av den svenske kjemikeren Nils Gabriel Sefström. Han fant stoffet i et nytt oksid mens han arbeidet med jernmalm fra Taberg i Småland, og døpte det nye grunnstoffet vanadin etter skjønnhetsgudinnen i norrøn mytologi – Vanadis – som er et av navnene på Frøya. (I den engelskspråklige delen av verden ble endelsen -ium tilføyd, men stoffet heter fortsatt vanadin i Sverige og på Island.) Senere samme år ble del Rios oppdagelse i 1801 bekreftet av Friedrich Wöhler.
Rent metallisk vanadium ble isolert av Henry Enfield Roscoe i 1867 ved kjemisk reduksjon av vanadiumtetraklorid VCl3 med hydrogen.
Egenskaper
Vanadium er et ikke-magnetisk transisjonsmetall som i ren form er sølvgrått metallisk av utseende. Det er mykt og formbart og har god korrosjonsbestandighet mot lut, svovelsyre og saltsyre. Ved temperaurer over 660 °C oksiderer det lett til vanadiumpentoksid (V2O5). Flere av vanadiumforbindelsene er giftige. Vanadiumstøv er brennbart, og kan medføre lungeskade ved innånding. Vanadium finnes i de fleste levende organismer.
Isotoper
Naturlig forekommende vanadium består av to isotoper, én stabil: 51V (99,75 %), og én ustabil (og dermed radioaktiv): 50V (0,25 %) med halveringstid 1,5 × 1017 år. I tillegg finnes 24 kunstig fremstilte isotoper, hvorav de mest stabile er 49V med halveringstid 330 døgn og 48V 	med halveringstid 15,9735 døgn. Alle de resterende isotopene har halveringstider kortere enn 1 time, og de fleste kortere enn 1 sekund.
CAS-nummer: 7440-62-2
Forekomst
Vanadium forekommer ikke naturlig i ren form, men er bestanddel i over 60 forskjellige mineraler som vanadinitt Pb5(VO4)3Cl og patronitt (VS4). Vanadium er litt vanligere enn nikkel og finnes i jordskorpen i ca. 170 ppm. Konsentrasjonen av stoffet er imidlertid vanligvis lav. Vanadium finnes også i råolje.
I 2007 ble det fremstilt 58 000 tonn vanadium på verdensbasis. De største produsentlandene var Sør-Afrika (23 000 tonn), Kina (18 500 tonn) og Russland (16 000 tonn). Verdens utvinnbare vanadiumreserver anslås til 13 millioner tonn. Kun små mengder vanadium blir gjenvunnet.
Anvendelse
Vanadium er hovedsakelig brukt i legeringer. Den mest vanlige legeringen er ferrovanadium (FeV) som er sammensatt av 50 % vanadium og 50 % jern. Det brukes også i stållegeringer til verktøy og kirurgiske instrumenter. I legering med aluminium og titan brukes det i jetmotorer og høy-ytelsesfly.
Vanadiumpentoksid brukes i keramisk industri og som katalysator ved fremstilling av svovelsyre.
Gina Janssen
Gina Janssen (født 1953) er en tysk skuespiller, pornofilmaktør og nakenmodell.
Janssen begynte sin karriere som nakenmodell i tyske pornoblader, før sin inntreden i filmbransjen. Hennes filmdebut var i 1975 i Schulmädchen-Report, som var en populær, erotisk filmserie i Tyskland på 1970-tallet. Etter det flyttet hun til Danmark hvor hun ble med i mer hardcore-pregede filmer. I 1976 spilte hun en sentral rolle i den danske sex-filmen I løvens tegn (hvor hun medvirket i hardcore-scener). Hun hadde også sentrale roller i oppfølgerne, Agent 69 Jensen - I skorpionens tegn (1977) og Agent 69 Jensen - I skyttens tegn (1978). På 1980-tallet hadde hun en sentral rolle i den erotiske skrekk-thrilleren Sadomania (1981), av Jess Franco, samt i pornofilmen Nympho maniacs (1980). Hennes siste filmrolle var i Funny boys und funny girls fra 1984.
Carolina Morace
Carolina Morace (født 5. februar 1964) er en italiensk tidligere fotballspiller og nåværende fotballtrener. Morace er blant Italias mest framgangsrike kvinnelige fotballspillere.
Spillerkarriere
Morace spilte på en lang rekke klubblag. I sin 20 år lange karriere var hun på ti forskjellige lag, to av disse i to omganger. A.S.D. CF Bardolino og S.S. Lazio Calcio Femminile er de eneste hun spilte på så lenge som tre sesonger. Morace vant tilsammen tolv seriegull og to cupgull, av hvilke én var en double, i sin klubbkarriere.
Morace var med i EM fra begynnelsen, med akseptable resultater. Hun var også med på det første VM, i Kina, der hun scoret 4 mål. Tre av disse var mot Taiwan, og det siste var kampens eneste mål mot Nigeria. Begge disse kampene kom i gruppespillet til Italia, og Morace kunne gjøre lite med at Italia tapte kvartfinalen mot Norge. Moraces fire mål gjorde henne til Italias toppscorer i VM.
Apollo 1 Hills
IAU har ennå ikke offisielt bekreftet navnene på disse fjellene etter navnene på astronautene.
Carolina Morace
Spillerkarriere
I EM på hjemmebane (det vil si, semifinalene, bronsefinalen og finalen, resten ble regnet som kvalifisering) greide Morace å score Italias mål mot Tyskland, og dermed sikre uavgjort. Kampen gikk til straffesparkkonkurranse, som Italia vant. Igjen møtte Italia Norge i finalen, og igjen tapte Italia. Det ble imidlertid Italias beste resultat i offisielle turneringer, mye takket være Moraces utlikningsmål.
Italia lyktes ikke å kvalifisere seg til EM i 1995, og dermed heller ikke til VM i samme år eller OL året etter. Dermed ble beholdningen i landslagssammenheng for Morace et EM-sølv i 1993 og en bronse fra 1987.
Trenerkarriere
Morace prøvde seg som trener for Serie C-laget (tredje nivå) Viterbese i 1999. Hun vant den første kampen som trener, men etter et stygt 1-5-tap i den andre kampen og stadig press fra både pressen og styret, trakk hun seg etter bare to kamper. Viterbese spiller per januar 2011 i amatørligaen Serie D (5. nivå), i gruppe G.
Morace prøvde seg som trener for det italienske landslaget året etter. Italia var i en bølgedal som Morace i liten grad greide å få dem ut av. Italia kvalifiserte seg ikke til VM i hennes tid som landslagssjef, og enda hun fikk Italia til EM i 2001 og EM i 2005 ble det med gruppespill begge gangene.
Morace tok i 2009 over Canada etter Even Pellerud, og ser ut til å ha fått det til bedre der. Under hennes ledelse har Canada allerede vunnet VM-kvalifiseringen, tidligere omtalt som «Gold Cup». Det var første gang Canada vant en slik turnering der USA var med.
Meritter
1984 var et overgangsår fra vår-høst til høst-vår.
Tilsammen 12 seriemesterskap og 2 cupmesterskap for 8 klubber.
Med landslaget:
My Nashville Album
My Nashville Album er et musikkalbum med Bjøro Håland, utgitt i 1981. Albumet lå 11 uker på VG-lista og endte med 4.-plass som beste plassering.
Litteris et Artibus
Litteris et Artibus (lat. for vitenskap og kunst), LetA, er en kongelig medalje som ble innstiftet 1852/1853 av kronprins Karl, senere kong Karl XV. Den er utdelt siden 1860 for «framstående konstnerliga insatser inom främst musik, scenisk framställning och litteratur». Medaljen har på fremsiden den regjerende kongens brystbilde med latinsk omskrift og på baksiden innskriften Litteris et Artibus. Medaljen er i forgylt sølv, og bæres vanligvis på brystet i blått bånd.
Front Row
Front Row er en mediasenter-programvare for Apples Mac OS X, tilsvarende Windows Media Center for Windows. Det ble først introdusert sammen med iMac G5 i 2005, og har siden vært inkludert med alle nye maskiner. Front Row kan brukes til å bla i og vise fram bilder, video og musikk fra maskinen, samt se DVD-er og lytte til podcasts. Programvaren er basert på iTunes og iPhoto, og kontrolleres med tastaturet eller en Apple Remote.
Versjon 2
Versjon 2 ble lansert i november 2007, og følger med Mac OS X Leopard. Nytt versjonen 2 er:
Hawick
Hawick (skotsk-gælisk: Hamhaig; skotsk: Haaick) er en by (town) i Scottish Borders i det sørlige Skottland. Den ligger 16,1 km sørvest for Jedburgh og 14,3 km sør-sørøst for Selkirk. Det er en av de byene i Skottland som ligger lengst fra sjøen, i hjertet av Teviotdale, dalen som elven Teviot renner gjennom, rett ved stedet hvor elven Slitrig renner inn i Teviot. Hawick er også den største byen i det tradisjonelle grevskapet Roxburghshire. Byens arkitektur er preget av en særskilt arkitektur bestående av mange bygninger i sandstein og tak dekket av skiferplater.
Byen er kjent for sin årlige rytterfestival til minne om lokale ungdommers seier over en engelsk hærstyrke som herjet området i 1514. Byen er også kjent for sin rugbylag, Hawick RFC, og for sin industri med strikkevarer. I henhold til folketellingen hadde byen en befolkning på 14 294 innbyggere i 2011, beregnet til 13 940 for 2014.
Byen har ikke hatt jernbaneforbindelse siden 1969, men det er busskorrespondanse til Carlisle, omkring 80 km unna, og veien A7 mellom Edinburgh og Carlisle går rett utenfor Hawick.
«Teribus ye teri odin»
Innbyggerne kalles seg selv teris, etter den tradisjonelle sangen «Teribus ye teri odin». Det er antatt at det er gammelt krigsrop som ble benyttet av menn fra Hawick under slaget ved Flodden Field i 1513, og som endte i et blodig og katastrofalt nederlag for skottene og var det største slaget (i antall stridende menn) som ble utkjempet mellom de to nasjonene. Det er fortsatt bevart i byens tradisjoner, og hvor refrenget stadig blir sunget ved samlinger og festivaler, ikke bare i byen, men også i fjerne områder i Canada, USA og Australia hvor folk fra Hawick, teris, har utvandret.
Tidligere måtte man være født i Hawick for å være en teri, men siden juli 1988 har det ikke vært noen lokal fødeavdeling, slik at det fleste barn av byens borgere blir født på Borders General Hospital i Melrose. Derfor er kravet nå at man bor i byen fra så kort tid som mulig etter fødselen.
Hva «Teribus ye teri odin» betyr er mer uklart. Poeten Charles Mackay (1814-1889) mente at de merkelig ordene var en forvrenging av skotsk-gælisk: Tìr a buaidh, 's tìr a dìon («land av seier og land av forsvar»). Mackay ble kritisert for å tolke alt i lys av gælisk opprinnelse, noe som gjorde hans tolkninger spekulative og fantasifulle, i henhold til lingvisten Anatoly Liberman. Den mest nærliggende forklaringen, at krigsropet er avledet fra norrønt, Týr hæbbe us, e Týr e Oðinn, i betydningen at krigsgudene Tyr og Odin er med de stridende, er heller ikke lett å bevise, men den tradisjonelle avvisningen av denne forklaringen er ikke overbevisende begrunnet.
Den full versjonen som synges i dag ble skrevet som en ballade av James Hogg i 1819 og erstattet da en tidligere tekst skrevet av Arthur Balbirnie en generasjon tidligere.